
Tisztelt Képviselő- testület!
Cibakháza Nagyközség Önkormányzata képviseletében Hegyes Zoltán polgármester úr levélben keresett meg a rendelkezésére álló dokumentumok megküldésével, hogy önkormányzatunk együttműködési megállapodás keretén belül, szakmai együttműködő partnerként járuljon hozzá a TOP -1.2.1-15-JN1-2016-00008 azonosító számú, „Társadalmi és környezeti szempontból fenntartható turizmusfejlesztés” tárgyú, „Cibakháza komplex turisztikai célú fejlesztése” című nyertes pályázatuk megvalósításához. 
[bookmark: _GoBack]A dokumentumok alapján megállapítottam, hogy a projekt olyan ökoturisztikai projekt megvalósítását tűzi ki célul, mellyel a Cibakházi holt- Tisza természeti adottságainak megismertetését tűzi ki célul. A projekt a helyi lakosság mellett a térségben lakókat, az ide érkező turistákat is célcsoportnak tekinti.
A projekt megvalósulását követően a térségbe, valamint a Martfűre érkező turisták számára kiajánlható programot jelenthet, ezért javaslom a Képviselő- testület az együttműködés mellett döntsön és hatalmazzon fel az együttműködési megállapodás aláírására.
Határozati javaslat:
……../2018. ( ….. ) határozat
Cibakháza Nagyközség Önkormányzatával „Cibakháza komplex turisztikai célú fejlesztése” című pályázat keretében együttműködési megállapodás megkötéséről

Martfű Város Önkormányzatának Képviselő- testülete megtárgyalta a Cibakháza Nagyközség Önkormányzatával „Cibakháza komplex turisztikai célú fejlesztése” című pályázat keretében együttműködési megállapodás megkötésére vonatkozó előterjesztést és az alábbiak szerint döntött:
Martfű Város Önkormányzata szakmai együttműködő partnerként részt kíván venni a Cibakháza Nagyközség Önkormányzata TOP -1.2.1-15-JN1-2016-00008 azonosító számú, „Társadalmi és környezeti szempontból fenntartható turizmusfejlesztés” tárgyú, „Cibakháza komplex turisztikai célú fejlesztése” című pályázat megvalósulásában.
A Képviselő- testület felhatalmazza a polgármestert az e határozat mellékletét képező együttműködési megállapodás aláírására.
Erről értesülnek:
1. Jász-Nagykun-Szolnok Megyei Kormányhivatal 
2. Valamennyi képviselő helyben. 
3. Műszaki iroda helyben
4. Pénzügyi és Adóügyi iroda
Martfű, 2018. január 19.                                                                    Dr. Papp Antal                                             
                                                                                         polgármester
Látta: Szász Éva jegyző

